༣ད་སྔ་ཡན་ཆད་ལ་བཅུ་ཕྲག་རིག་གནས་ཀྱི་མིང་བགྲང་བ་ཙམ་དང་།ང་ཚོ་བོད་ནང་ཁུལ་དུ་ཕྱོགས་གཅིག་ནས་གྲུབ་མཐའ་སོ་སོའི་རང་རང་གི་ཆོས་བརྒྱུད་ཀྱི་རིག་གཞུང་དར་སྤེལ་བྱེད་པ་ལས།ངེད་ཧི་མ་ལའི་རིག་མཛོད་ཆེན་མོ་ཞེས་པའི་བོད་ཀྱི་ཆོས་རིག་མཐའ་དག་འདུས་གྲུབ་བྱས་ཤིང་བཅུ་ཕྲག་རིག་གནས་སོ་སོར་བཀར་ཏེ་བསྒྲིགས་པའི་དཔེ་ཚོགས་ཤིག་བྱུང་མྱོང་མེད་པ་ཡིན།འདི་ནི་བོད་ཀྱི་རིག་པའི་གཞུང་ལུགས་མཐའ་དག་གཅིག་གྱུར་བྱེད་མ་ཐུབ་པར་ལུས་ཡོད་པའི་སྟོང་ཆ་གཅིག་པོ་ཡིན།དེའི་ཕྱིར་ས་དགེ་བཀའ་རྙིང་ཇོ་བོན་སོགས་གྲུབ་མཐའ་སོ་སོའི་མ་འོངས་པར་སྔར་ལས་ལྷག་པའི་རིས་མེད་ཀྱི་རིག་མཛོད་ཆེན་མོ་འདི་ལ་གཅིག་གྱུར་གྱི་སློབ་གཉེར་གནང་བ་ཡིན་ན་བོད་ཆོལ་ཁ་གསུམ་པོ་མཐུན་སྒྲིལ་སྔར་ལས་ལྷག་པར་འོང་བའི་ཕྱོགས་ལ་ལྷག་ཏུ་རམ་འདེགས་མི་དམན་པ་ཞིག་བསྐྲུན་ཐུབ་པའི་དགེ་མཚན་ལྡན་ཡོད།